title: 2015 m. gruodžio 7 d. Tarybos sprendimas (BUSP) 2015/2274, kuriuo skiriamas Europos Sąjungos specialusis įgaliotinis Sahelyje

text:
8.12.2015

               LT

               Europos Sąjungos oficialusis leidinys

               L 322/44

         TARYBOS SPRENDIMAS (BUSP) 2015/2274
   2015 m. gruodžio 7 d.
   kuriuo skiriamas Europos Sąjungos specialusis įgaliotinis Sahelyje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 33 straipsnį ir 31 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. kovo 18 d. Taryba priėmė Sprendimą 2013/133/BUSP (1), kuriuo Michel Dominique REVEYRAND – DE MENTHON skiriamas Europos Sąjungos specialiuoju įgaliotiniu Sahelyje. ES specialiojo įgaliotinio įgaliojimų terminas baigėsi 2015 m. spalio 31 d.;

               (2)

               laikotarpiui nuo 2015 m. lapkričio 1 d. iki 2017 m. vasario 28 d. turėtų būti paskirtas naujas ES specialusis įgaliotinis Sahelyje;

               (3)

               ES specialusis įgaliotinis vykdys savo įgaliojimus tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Europos Sąjungos specialusis įgaliotinis
   1.   Ángel LOSADA FERNÁNDEZ skiriamas Europos Sąjungos specialiuoju įgaliotiniu Sahelyje iki 2017 m. vasario 28 d. ES specialiojo įgaliotinio įgaliojimų terminas gali būti nutrauktas anksčiau, jei Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymu taip nuspręs Taryba.
   2.   ES specialiojo įgaliotinio įgaliojimų vykdymo tikslais Sahelis apibrėžiamas kaip apimantis ES strategijos saugumo ir vystymosi Sahelio regione srityje (toliau – strategija) ir jos regioninio veiksmų plano (toliau – RVP) svarbiausią objektą, t. y. Burkina Fasą, Čadą, Malį, Mauritaniją ir Nigerį. Spręsdamas klausimus, kurie svarbūs platesniam regionui, ES specialusis įgaliotinis prireikus bendradarbiauja su Čado ežero baseino šalimis ir kitomis šalimis ir regioniniais arba tarptautiniais subjektais už Sahelio ribų, taip pat atitinkamais atvejais Vakarų Afrikoje bei Gvinėjos įlankoje.
   2 straipsnis
   Politikos tikslai
   1.   ES specialiojo įgaliotinio įgaliojimai grindžiami Sąjungos politikos tikslu, susijusiu su Saheliu, kuriuo siekiama aktyviai prisidėti prie veiksmų regioniniu ir tarptautiniu lygiu siekiant ilgalaikės taikos, saugumo ir vystymosi regione. ES specialusis įgaliotinis taip pat siekia gerinti visa apimančio Sąjungos dalyvavimo Sahelyje kokybę, stiprinti jo intensyvumą ir poveikį.
   2.   ES specialusis įgaliotinis padeda parengti ir įgyvendinti visas Sąjungos pastangas regione, visų pirma politinėje, saugumo ir vystymosi srityse, įskaitant strategiją ir jos RVP, ir padeda koordinuoti visas atitinkamas Sąjungos veiksmų priemones.
   3.   Prioritetas teikiamas Maliui, jo ilgalaikei stabilizacijai ir konflikto regioniniams aspektams, koordinuojant su ES delegacija.
   4.   Sąjungos politikos tikslais turėtų būti siekiama skatinti, suderintai ir veiksmingai naudojant visas jos priemones, kad Malis ir jo gyventojai grįžtų į taikos, susitaikymo, saugumo ir vystymosi kelią.
   5.   Tinkamas dėmesys turėtų būti skirtas kitoms regiono šalims, kaip antai Mauritanijai, Burkina Fasui, Nigeriui ir Čadui, įskaitant įvyksiančius rinkimus pastarosiose trijose šalyse.
   3 straipsnis
   Įgaliojimai
   1.   Kad būtų pasiekti Sąjungos politikos tikslai, susiję su Saheliu, ES specialusis įgaliotinis įgaliojamas:

               a)

               aktyviai prisidėti prie strategijos ir jos RVP įgyvendinimo ir koordinuoti bei toliau plėtoti visa apimantį Sąjungos požiūrį į regiono krizę, siekiant didinti Sąjungos veiklos Sahelyje bendrą nuoseklumą ir veiksmingumą;

               b)

               bendradarbiauti su visais atitinkamais suinteresuotaisiais regiono subjektais, vyriausybėmis, regioninėmis organizacijomis, visų pirma su G5 Saheliu, tarptautinėmis organizacijomis, pilietine visuomene ir diasporomis, įskaitant su Magribo ir Čado ežero baseino valstybėmis, siekiant įgyvendinti Sąjungos tikslus ir prisidėti prie to, kad būtų geriau suvokiamas Sąjungos vaidmuo Sahelyje;

               c)

               atstovauti Sąjungai atitinkamuose regioniniuose ir tarptautiniuose forumuose ir remti jos interesus, įskaitant dalyvavimą Malio taikos susitarimo tolesnės veiklos komitete, ir užtikrinti Sąjungos paramos krizių valdymui ir konfliktų prevencijai matomumą, įskaitant EUTM Mali, EUCAP Sahel Mali ir EUCAP SAHEL Niger;

               d)

               glaudžiai bendradarbiauti su Jungtinėmis Tautomis (JT), visų pirma Generalinio sekretoriaus specialiuoju atstovu Vakarų Afrikai, Generalinio sekretoriaus specialiuoju atstovu Maliui ir Generalinio sekretoriaus specialiuoju pasiuntiniu Sahelyje, Afrikos Sąjunga (AS), visų pirma AS vyriausiuoju įgaliotiniu Maliui ir Saheliui, Vakarų Afrikos valstybių ekonomine bendrija (VAVEB), G5 Saheliu, Čado ežero baseino komisija ir kitais pagrindiniais nacionaliniais, regioniniais ir tarptautiniais suinteresuotaisiais subjektais, įskaitant kitus specialiuosius pasiuntinius Sahelyje, taip pat atitinkamomis įstaigomis Magribo teritorijoje;

               e)

               atidžiai stebėti regioninį ir tarpvalstybinį iššūkių Sahelyje aspektą, įskaitant terorizmą, organizuotą nusikalstamumą, ginklų kontrabandą, prekybą žmonėmis ir kontrabandą, prekybą narkotikais, pabėgėlių ir migrantų srautus bei susijusius finansinius srautus; glaudžiai bendradarbiaujant su ES kovos su terorizmu koordinatoriumi, prisidėti prie tolesnio ES kovos su terorizmu strategijos įgyvendinimo;

               f)

               atidžiai stebėti didelio masto pabėgėlių ir migracijos srautų ir susijusių neteisėtų finansinių srautų regione humanitarines, politines, saugumo ir vystymosi pasekmes; paprašius dalyvauti dialoguose su atitinkamais suinteresuotaisiais subjektais dėl migracijos ir bendriau prisidėti prie Sąjungos politikos migracijos ir pabėgėlių klausimais regiono atžvilgiu, laikantis Sąjungos politikos prioritetų, siekiant didinti bendradarbiavimą, įskaitant dėl grąžinimo ir readmisijos; dirbti su Sahelio šalimis, siekiant vykdyti tolesnę veiklą, dėl kurios susitarta 2015 m. lapkričio mėn. Valetos aukščiausiojo lygio susitikime;

               g)

               palaikyti reguliarius aukšto lygio politinius ryšius su regiono šalimis, susiduriančiomis su terorizmu ir tarptautiniu nusikalstamumu, kad būtų užtikrintas nuoseklus ir išsamus požiūris ir esminis Sąjungos vaidmuo tarptautiniu lygiu kovojant su terorizmu ir tarptautiniu nusikalstamumu. Tai apima Sąjungos aktyvią paramą regioniniam saugumo sektoriaus pajėgumų vystymui ir užtikrinimą, kad būtų tinkamai kovojama su pagrindinėmis terorizmo ir tarptautinio nusikalstamumo Sahelyje priežastimis;

               h)

               atidžiai stebėti humanitarinių krizių regione politines, saugumo ir vystymosi pasekmes;

               i)

               Malio atžvilgiu prisidėti prie šalies stabilizavimo, visų pirma visiškai sugrįžti prie normalios konstitucinės padėties ir valdymo visoje teritorijoje ir įgyvendinti patikimą bei visą apimantį nacionalinį dialogą bendroje Malio taikos susitarimo sistemoje. Tai taip pat apima institucijų stiprinimo, saugumo sektoriaus reformos ir ilgalaikės taikos sudarymo bei susitaikymo skatinimą ir kovą su korupcija ir nebaudžiamumu Malyje;

               j)

               bendradarbiaujant su ES specialiuoju įgaliotiniu žmogaus teisių klausimais, prisidėti prie Sąjungos žmogaus teisių politikos, įskaitant ES gaires dėl žmogaus teisių, visų pirma ES gaires dėl vaikų ir ginkluotų konfliktų bei dėl smurto prieš moteris ir mergaites ir kovos su visų formų moterų diskriminacija, ir Sąjungos politikos dėl moterų, taikos ir saugumo, įgyvendinimo regione ir skatinti įtraukumą ir lyčių lygybę valstybės stiprinimo procese, laikantis JT Saugumo Tarybos rezoliucijos 1325 (2000) ir vėlesnių rezoliucijų dėl moterų, taikos ir saugumo, įskaitant Rezoliuciją 2242 (2015). Prisidėjimas apims pokyčių stebėsenos vykdymą ir ataskaitų dėl jų teikimą, taip pat rekomendacijų šiuo klausimu formulavimą, taip pat nuolatinių ryšių su atitinkamomis valdžios institucijomis Malyje ir regione, Tarptautinio baudžiamojo teismo prokuroro tarnyba, Vyriausiojo žmogaus teisių komisaro tarnyba ir žmogaus teisių gynėjais ir stebėtojais regione palaikymą;

               k)

               vykdyti tolesnę veiklą ir teikti ataskaitas dėl atitinkamų JT Saugumo Tarybos (toliau – JT ST) rezoliucijų, visų pirma JT ST rezoliucijų 2056 (2012), 2071 (2012), 2085 (2012), 2100 (2013) ir 2227 (2015), laikymosi.

         2.   Siekdamas įvykdyti savo įgaliojimus, ES specialusis įgaliotinis, inter alia:

               a)

               prireikus teikia patarimus ir ataskaitas dėl Sąjungos pozicijų regioniniuose ir tarptautiniuose forumuose apibrėžimo, kad būtų aktyviai propaguojamas ir stiprinamas visapusiškas Sąjungos požiūris į krizę Sahelyje;

               b)

               apžvelgia visą Sąjungos veiklą ir glaudžiai bendradarbiauja su atitinkamomis Sąjungos delegacijomis.

         4 straipsnis
   Įgaliojimų vykdymas
   1.   ES specialusis įgaliotinis yra atsakingas už įgaliojimų vykdymą; jo veiklą prižiūri vyriausiasis įgaliotinis.
   2.   Politinis ir saugumo komitetas (toliau – PSK) palaiko ypatingus ryšius su ES specialiuoju įgaliotiniu, o su Taryba ES specialusis įgaliotinis bendrauja pirmiausia per šį komitetą. PSK teikia ES specialiajam įgaliotiniui strategines gaires ir politinius nurodymus pagal įgaliojimus, nedarydamas poveikio vyriausiojo įgaliotinio atsakomybei.
   3.   ES specialusis įgaliotinis savo veiksmus glaudžiai koordinuoja su Europos išorės veiksmų tarnyba (toliau – EIVT) ir jos atitinkamais padaliniais, visų pirma su Sahelio reikalų koordinatoriumi.
   5 straipsnis
   Finansavimas
   1.   Su ES specialiojo įgaliotinio įgaliojimų vykdymu laikotarpiu nuo 2015 m. lapkričio 1 d. iki 2017 m. vasario 28 d. susijusioms išlaidoms padengti skiriama orientacinė finansavimo suma yra 1 770 000 EUR.
   2.   Išlaidos tvarkomos pagal Sąjungos bendrajam biudžetui taikomas procedūras ir taisykles.
   3.   Išlaidos tvarkomos pagal ES specialiojo įgaliotinio ir Komisijos sudarytą sutartį. Už visas išlaidas ES specialusis įgaliotinis atsiskaito Komisijai.
   6 straipsnis
   Darbuotojų grupės sudarymas ir sudėtis
   1.   ES specialusis įgaliotinis sudaro savo darbuotojų grupę, neviršydamas ES specialiojo įgaliotinio įgaliojimų ir turimų atitinkamų finansinių išteklių. Į darbuotojų grupę įtraukiami darbuotojai, turintys profesinės patirties konkrečiose politikos ir saugumo srityse, kaip reikalaujama įgaliojimuose. ES specialusis įgaliotinis nedelsdamas praneša Tarybai ir Komisijai apie darbuotojų grupės sudėtį.
   2.   Valstybės narės, Sąjungos institucijos ir EIVT gali pasiūlyti komandiruoti darbuotojus dirbti su ES specialiuoju įgaliotiniu. Atlyginimą darbuotojams, kurie komandiruoti ES specialiajam įgaliotiniui, moka atitinkama valstybė narė, atitinkama Sąjungos institucija arba EIVT. Valstybių narių į Sąjungos institucijas arba EIVT komandiruoti ekspertai taip pat gali būti priskirti ES specialiajam įgaliotiniui. Pagal sutartį pasamdyti kitų šalių darbuotojai turi turėti vienos iš valstybių narių pilietybę.
   3.   Visi komandiruoti darbuotojai administraciniu požiūriu lieka pavaldūs siunčiančiajai valstybei narei, Sąjungos institucijai arba EIVT ir vykdo savo pareigas bei veikia vadovaudamiesi ES specialiojo įgaliotinio įgaliojimų interesais.
   4.   ES specialiojo įgaliotinio darbuotojai dislokuojami kartu su atitinkamais EIVT padaliniais arba Sąjungos delegacijomis, kad būtų užtikrintas atitinkamos jų veiklos suderinamumas ir nuoseklumas.
   7 straipsnis
   ES specialiojo įgaliotinio ir ES specialiojo įgaliotinio darbuotojų privilegijos ir imunitetai
   Dėl privilegijų, imunitetų ir kitų garantijų, būtinų ES specialiojo įgaliotinio misijai užbaigti ir sklandžiai vykdyti, taip pat būtinų ES specialiojo įgaliotinio darbuotojams, atitinkamai susitariama su priimančiosiomis šalimis. Valstybės narės ir EIVT tuo tikslu suteikia visą būtiną paramą.
   8 straipsnis
   ES įslaptintos informacijos saugumas
   ES specialusis įgaliotinis ir ES specialiojo įgaliotinio darbuotojų grupės nariai laikosi saugumo principų ir būtiniausių standartų, nustatytų Tarybos sprendimu 2013/488/ES (2).
   9 straipsnis
   Galimybė susipažinti su informacija ir logistinė parama
   1.   Valstybės narės, Komisija, EIVT ir Tarybos generalinis sekretoriatas užtikrina, kad ES specialiajam įgaliotiniui būtų sudaryta galimybė susipažinti su visa reikiama informacija.
   2.   Prireikus Sąjungos delegacijos ir (arba) valstybės narės teikia logistinę paramą regione.
   10 straipsnis
   Saugumas
   ES specialusis įgaliotinis, laikydamasis Sąjungos politikos dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį, saugumo, laikydamasis ES specialiojo įgaliotinio įgaliojimų ir atsižvelgdamas į saugumo padėtį jo atsakomybei priskirtoje teritorijoje, imasi visų praktiškai įgyvendinamų priemonių viso tiesiogiai ES specialiajam įgaliotiniui pavaldaus personalo saugumui užtikrinti, visų pirma:

               a)

               sudarydamas konkretų saugumo planą, grindžiamą EIVT pateiktomis gairėmis, įskaitant konkrečias fizines, organizacines ir procedūrines saugumo priemones, kuriuo reglamentuojamas saugaus personalo atvykimo į jo atsakomybei priskirtą teritoriją ir judėjimo toje teritorijoje valdymas, taip pat saugumo incidentų valdymas, įskaitant nenumatytų atvejų planą bei evakuacijos planą;

               b)

               užtikrindamas, kad visi už Sąjungos ribų dislokuoti personalo nariai būtų apdrausti didelės rizikos draudimu, būtinu dėl jo atsakomybei priskirtoje teritorijoje esančių sąlygų;

               c)

               užtikrindamas, kad prieš atvykstant arba atvykus į jo atsakomybei priskirtą teritoriją būtų organizuotas visų ES specialiojo įgaliotinio darbuotojų grupės narių, kurie turi būti dislokuoti už Sąjungos ribų, įskaitant vietoje pasamdytus darbuotojus, atitinkamas mokymas saugumo klausimais, atsižvelgiant į EIVT nustatytą rizikos lygį toje teritorijoje;

               d)

               užtikrindamas, kad būtų įgyvendinamos visos sutartos rekomendacijos, pateiktos remiantis reguliariais saugumo įvertinimais, ir Tarybai, vyriausiajam įgaliotiniui bei Komisijai raštu būtų teikiamos jų įgyvendinimo ir kitų saugumo klausimų ataskaitos, sudarančios pažangos ataskaitos ir įgaliojimų vykdymo ataskaitos dalį.

         11 straipsnis
   Ataskaitų teikimas
   1.   ES specialusis įgaliotinis vyriausiajam įgaliotiniui ir PSK reguliariai teikia ataskaitas. Be to, ES specialusis įgaliotinis prireikus teikia ataskaitas Tarybos darbo grupėms. Reguliariai teikiamos ataskaitos platinamos per sistemą COREU. ES specialusis įgaliotinis gali teikti ataskaitas Užsienio reikalų tarybai. Pagal Sutarties 36 straipsnį ES specialusis įgaliotinis gali dalyvauti informuojant Europos Parlamentą.
   2.   Derindamas su Sąjungos delegacijomis regione, ES specialusis įgaliotinis teikia ataskaitas apie geriausius Sąjungos iniciatyvų įgyvendinimo būdus, pavyzdžiui, apie Sąjungos indėlį į reformas, įskaitant atitinkamų Sąjungos vykdomų vystymo projektų politinius aspektus.
   12 straipsnis
   Veiksmų derinimas su kitais Sąjungos subjektais
   1.   Laikydamasis strategijos ES specialusis įgaliotinis prisideda prie Sąjungos politinių ir diplomatinių veiksmų vieningumo, nuoseklumo bei veiksmingumo ir padeda užtikrinti, kad visos Sąjungos priemonės ir valstybių narių veiksmai būtų naudojami suderintai siekiant Sąjungos politikos tikslų.
   2.   ES specialiojo įgaliotinio veikla derinama su Sąjungos delegacijų ir Komisijos, EIVT ir kitų Sąjungos tarnybų veikla bei kitų regione veikiančių ES specialiųjų įgaliotinių veikla. ES specialusis įgaliotinis reguliariai informuoja regione esančias valstybių narių misijas ir Sąjungos delegacijas.
   3.   Vietos lygiu glaudus ryšys palaikomas su Sąjungos delegacijų vadovais ir valstybių narių atstovybių vadovais. ES specialusis įgaliotinis, glaudžiai bendradarbiaudamas su atitinkamomis Sąjungos delegacijomis, EUCAP SAHEL Niger bei EUCAP Sahel Mali misijų vadovams ir EUTM Mali misijos vadui teikia politines gaires vietos lygiu. ES specialusis įgaliotinis, EUTM Mali misijos vadas ir EUCAP SAHEL Niger bei EUCAP Sahel Mali civilinių operacijų vadas prireikus konsultuojasi tarpusavyje.
   13 straipsnis
   Peržiūra
   Šio sprendimo įgyvendinimas ir jo suderinamumas su kita Sąjungos veikla regione yra nuolat peržiūrimi. Ne vėliau kaip 2016 m. birželio mėn. pabaigoje ES specialusis įgaliotinis pateikia vyriausiajam įgaliotiniui, Tarybai ir Komisijai pažangos ataskaitą, o ne vėliau kaip 2016 m. lapkričio mėn. pabaigoje – išsamią įgaliojimų vykdymo ataskaitą.
   14 straipsnis
   Įsigaliojimas
   Šis sprendimas įsigalioja jo priėmimo dieną.
   Jis taikomas nuo 2015 m. lapkričio 1 d.

      Priimta Briuselyje 2015 m. gruodžio 7 d.

            Tarybos vardu

            Pirmininkė

         C. CAHEN

      (1)  2013 m. kovo 18 d. Tarybos sprendimas 2013/133/BUSP, kuriuo skiriamas Europos Sąjungos specialusis įgaliotinis Sahelyje (OL L 75, 2013 3 19, p. 29).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2004/566/JHA: 2004 m. liepos 26 d. Tarybos sprendimas 2004/566/TVR, iš dalies keičiantis Sprendimą 2000/820/TVR, įsteigiantį Europos policijos koledžą (CEPOL)

text:
27.7.2004

               LT

               Europos Sąjungos oficialusis leidinys

               L 251/19

      TARYBOS SPRENDIMAS 2004/566/TVR
   2004 m. liepos 26 d.
   iš dalies keičiantis Sprendimą 2000/820/TVR, įsteigiantį Europos policijos koledžą (CEPOL)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 30 straipsnio 1 dalies c) punktą ir 34 straipsnio 2 dalies c) punktą;
   atsižvelgdama į Airijos iniciatyvą (1),
   atsižvelgdama į Europos Parlamento nuomonę (2),
   kadangi:

               (1)

               Sprendimu 2000/820/TVR (3) įsteigtas Europos policijos koledžas (CEPOL) šiuo metu nėra juridinis asmuo.

               (2)

               Peržiūrint pirmųjų trejų metų veiklą, buvo nustatyta, kad juridinio asmens statuso nebuvimas yra viena pagrindinių kliūčių, kad CEPOL tinkamai funkcionuotų.

               (3)

               Tikslinga CEPOL suteikti juridinių asmenų turimą teisinį ir sutartinį teisnumą.

               (4)

               Šis pakeitimas neįtakoja jokių kitų vėlesnių pakeitimų, visų pirma tų, kurie gali būti laikomi reikalingais, peržiūrėjus pirmųjų trejų metų veiklą,

         NUSPRENDĖ:
   1 straipsnis
   Sprendimas 2000/820/TVR iš dalies keičiamas taip:

               1)

               Įterpiamas šis straipsnis:
               „4a straipsnis
               1.   CEPOL yra juridinis asmuo.
               2.   Kiekvienoje valstybėje narėje CEPOL naudojasi plačiausiu teisiniu ir sutartiniu teisnumu, suteikiamu juridiniams asmenims pagal tos valstybės teisę. CEPOL pirmiausia gali įsigyti kilnojamąjį ar nekilnojamąjį turtą bei juo disponuoti ir būti šalimi teismo procese.
               3.   4 straipsnio 2 dalyje nurodytas administracinių reikalų direktorius yra CEPOL teisinis atstovas.“

               2)

               5 straipsnio 4 dalies:

                           a)

                           d punktas pakeičiamas taip:

                                       „d)

                                       bendrosios eksploatacinės sekretoriato išlaidos, nepažeidžiant f punkto;“

                           b)

                           f punktas pakeičiamas taip:

                                       „f)

                                       sekretoriato narių atlyginimas ir/ar kompensacijos, proporcingos valstybių narių įnašams, už valstybės (-ių) narės (-ių) patirtas išlaidas mokant atlyginimą sekretoriato nariams.“

         2 straipsnis
   Šis sprendimas įsigalioja kitą dieną nuo jo paskelbimo.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briusejyje, 2004 m. liepos 26 d.

            Tarybos vardu

            Pirmininkas

         B. BOT

      (1)  OL C 1, 2004 1 6, p. 8.

      (2)  Nuomonė pateikta 2004 m. balandžio 20 d. (dar nepaskelbta Oficialiajame leidinyje).

      (3)  OL L 336, 2000 12 30, p. 1.


title: 2014/650/ES: 2014 m. rugsėjo 8 d. Tarybos sprendimas, kuriuo skiriamas Europos ekonomikos ir socialinių reikalų komiteto Maltai atstovaujantis narys

text:
9.9.2014

               LT

               Europos Sąjungos oficialusis leidinys

               L 268/8

         TARYBOS SPRENDIMAS
   2014 m. rugsėjo 8 d.
   kuriuo skiriamas Europos ekonomikos ir socialinių reikalų komiteto Maltai atstovaujantis narys

      (2014/650/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Maltos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Michael PARNIS kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d. Europos ekonomikos ir socialinių reikalų komiteto nariu skiriamas Charles VELLA.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 8 d.

            Tarybos vardu

            Pirmininkas

         S. GOZI

      (1)  OL L 251, 2010 9 25, p. 8.


title: 2012/408/ES: 2012 m. liepos 4 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (EGF/2012/000 TA 2012 – techninė pagalba Komisijos iniciatyva)

text:
20.7.2012

               LT

               Europos Sąjungos oficialusis leidinys

               L 192/11

         EUROPOS PARLAMENTO IR TARYBOS SPRENDIMAS
   2012 m. liepos 4 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (EGF/2012/000 TA 2012 – techninė pagalba Komisijos iniciatyva)
   (2012/408/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1) ir ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ir ypač į jo 8 straipsnio 2 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               pagal 2006 m. gegužės 17 d. tarpinstitucinį susitarimą leidžiama mobilizuoti EGF lėšas ir jo kasmetinė maksimali viršutinė riba yra 500 mln. EUR;

               (3)

               pagal Reglamentą (EB) Nr. 1927/2006 numatyta, kad 0,35 % metinės didžiausios sumos gali būti kasmet skiriama techninei pagalbai Komisijos iniciatyva; biudžeto valdymo institucija siūlo mobilizuoti 730 000 EUR sumą;

               (4)

               todėl EGF lėšos turėtų būti mobilizuojamos techninei pagalbai Komisijos iniciatyva suteikti,

         PRIĖMĖ ŠĮ SPRENDIMĄ:
   1 straipsnis
   Europos Sąjungos 2012 finansinių metų bendrajame biudžete iš Europos prisitaikymo prie globalizacijos padarinių fondo mobilizuojama 730 000 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2012 m. liepos 4 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A. D. MAVROYIANNIS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


Svarbus teisinis pranešimas

|

52006DP0479

Europos Parlamento sprendimas dėl prašymo ginti Gabriele Albertini parlamentinį imunitetą (2006/2099(IMM))

Oficialusis leidinys 314 E , 21/12/2006 p. 0082 - 0082

		P6_TA(2006)0479Prašymas ginti Gabriele Albertini parlamentinį imunitetąEuropos Parlamento sprendimas dėl prašymo ginti Gabriele Albertini parlamentinį imunitetą (2006/2099(IMM))Europos Parlamentas,- atsižvelgdamas į 2006 balandžio 25 d. pateiktą ir 2006 balandžio 27 d. plenariniame posėdyje paskelbtą Gabriele Albertini prašymą ginti jo imunitetą baudžiamojoje byloje, kuri jam iškelta Milano apygardos teisme,- išklausęs Gabriele Albertini pagal Darbo tvarkos taisyklių 7 straipsnio 3 dalį,- atsižvelgdamas į 1965 m. balandžio 8 d. Europos Bendrijų Protokolo dėl privilegijų ir imunitetų 9 ir 10 straipsnius bei į 1976 m. rugsėjo 20 d. Akto dėl atstovų į Europos Parlamentą rinkimų vadovaujantis tiesioginio visuotinio balsavimo teise 6 straipsnio 2 dalį,- atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. [1] sprendimus,- atsižvelgdamas į Darbo tvarkos taisyklių 6 straipsnio 3 dalį ir 7 straipsnį,- atsižvelgdamas į Teisės reikalų komiteto pranešimą (A6-0378/2006),1. nusprendžia ginti Gabriele Albertini imunitetą ir privilegijas;2. paveda Pirmininkui šį sprendimą perduoti ir atsakingo komiteto pranešimą atitinkamoms Italijos Respublikos valdžios institucijoms.[1] Byla 101/63 Wagner prieš Fohrmann ir Krier, 1964 m., Rink. 195 ir Byla 149/85 Wybot prieš Faure ir kitus, 1986 m., Rink. 2391.--------------------------------------------------


title: 2010/305/: 2010 m. balandžio 26 d. Tarybos sprendimas dėl Europos ekonomikos ir socialinių reikalų komiteto Austrijai atstovaujančio nario skyrimo

text:
1.6.2010

               LT

               Europos Sąjungos oficialusis leidinys

               L 134/75

         TARYBOS SPRENDIMAS
   2010 m. balandžio 26 d.
   dėl Europos ekonomikos ir socialinių reikalų komiteto Austrijai atstovaujančio nario skyrimo
   (2010/305/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Tarybos sprendimą 2006/524/EB, Euratomas (1),
   atsižvelgdama į Austrijos Vyriausybės pasiūlymą,
   atsižvelgdama į Komisijos nuomonę,
   kadangi pasibaigus Heinz PETER kadencijai tapo laisva Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Alfred GAJDOSIK, Mitglied im Präsidium der Fraktion Christlicher Gewerkschafter im Österreichischen Gewerkschaftsbund, Vorsitzender der Fraktion Christlicher Gewerkschafter in der Gewerkschaft vida und Mitglied im Präsidium der vida (III grupė – kitų ekonominių ir socialinių interesų atstovai) skiriamas Europos ekonomikos ir socialinių reikalų komiteto nariu likusiam kadencijos laikui – iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. balandžio 26 d.

            Tarybos vardu

            Pirmininkas

         M. Á. MORATINOS

      (1)  OL L 207, 2006 7 28, p. 30.


title: 2017 m. balandžio 27 d. Europos Parlamento sprendimas (ES) 2017/1669 dėl Europos maisto saugos tarnybos 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/225

         EUROPOS PARLAMENTO SPRENDIMAS (ES) 2017/1669
   2017 m. balandžio 27 d.
   dėl Europos maisto saugos tarnybos 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos maisto saugos tarnybos 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos maisto saugos tarnybos 2015 finansinių metų metinių ataskaitų kartu su Tarnybos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2017 m. vasario 21 d. Tarybos rekomendaciją dėl patvirtinimo, kad Tarnyba įvykdė 2015 finansinių metų biudžetą (05873/2017 – C8-0060/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8-0098/2017),

               1.

               patvirtina Europos maisto saugos tarnybos vykdomajam direktoriui, kad Tarnybos 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 97.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 31, 2002 2 1, p. 1.

      (5)  OL L 328, 2013 12 7, p. 42.


title: 2009 m. lapkričio 17 d. Tarybos sprendimas dėl Rusijos Federacijos Vyriausybės ir Europos Sąjungos susitarimo dėl įslaptintos informacijos apsaugos sudarymo

text:
22.6.2010

               LT

               Europos Sąjungos oficialusis leidinys

               L 155/56

         TARYBOS SPRENDIMAS
   2009 m. lapkričio 17 d.
   dėl Rusijos Federacijos Vyriausybės ir Europos Sąjungos susitarimo dėl įslaptintos informacijos apsaugos sudarymo
   (2010/348/EB)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 24 ir 38 straipsnius,
   atsižvelgdama į pirmininkaujančios valstybės narės rekomendaciją,
   kadangi:

               (1)

               2003 m. lapkričio 27–28 d. posėdyje Taryba nusprendė įgalioti pirmininkaujančią valstybę narę, padedant generaliniam sekretoriui-vyriausiajam įgaliotiniui, pagal Europos Sąjungos sutarties 24 ir 38 straipsnius pradėti derybas su tam tikromis trečiosiomis valstybėmis, kad Europos Sąjunga su kiekviena iš jų pasirašytų Susitarimą dėl keitimosi įslaptinta informacija saugumo procedūrų.

               (2)

               Gavusi šiuos įgaliojimus pradėti derybas, pirmininkaujanti valstybė narė, padedama generalinio sekretoriaus-vyriausiojo įgaliotinio, derybų su Rusijos Federacijos Vyriausybe keliu pasiekė susitarimą dėl įslaptintos informacijos apsaugos.

               (3)

               Susitarimas turėtų būti patvirtintas,

         NUSPRENDĖ:
   1 straipsnis
   Europos Sąjungos vardu patvirtinamas Rusijos Federacijos Vyriausybės ir Europos Sąjungos susitarimas dėl įslaptintos informacijos apsaugos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, įpareigojantį Europos Sąjungą (1).
   3 straipsnis
   Šis sprendimas įsigalioja jo priėmimo dieną.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. lapkričio 17 d.

            Tarybos vardu

            Pirmininkas

         C. BILDT

      (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      VERTIMAS
      Rusijos Federacijos Vyriausybės ir Europos Sąjungos
      SUSITARIMAS
      dėl įslaptintos informacijos apsaugos
      RUSIJOS FEDERACIJOS VYRIAUSYBĖ
      ir
      EUROPOS SĄJUNGA, toliau – ES, atstovaujama Europos Sąjungos Tarybai pirmininkaujančios valstybės narės,
      toliau – Šalys,
      ATSIŽVELGDAMOS Į TAI, kad ES ir Rusijos Federacija sutaria, jog reikia plėtoti tarpusavio bendradarbiavimą bendro intereso klausimais, ypač saugumo srityje;
      PRIPAŽINDAMOS, KAD Šalims tarpusavyje bendradarbiaujant gali būti reikalinga teisė naudotis ES ar Rusijos Federacijos įslaptinta informacija, taip pat gali prireikti tokia informacija keistis tarpusavyje;
      SUPRASDAMOS, KAD suteikus teisę naudotis įslaptinta informacija, taip pat keičiantis tokia informacija būtina imtis tinkamų apsaugos priemonių,
      SUSITARĖ:
      1 straipsnis
      Šis Susitarimas taikomas įslaptintos informacijos, kurią Šalys bendradarbiaudamos viena kitai teikia, kuria keičiasi ar kurią parengia, apsaugai.
      2 straipsnis
      Taikant šį Susitarimą:
      1.   Įslaptinta informacija– visa informacija ir medžiaga, kurios apsauga užtikrinama pagal kurios nors iš Šalių įstatymus ir kitus teisės aktus ir kurią Šalys bendradarbiaudamos viena kitai teikia, kuria keičiasi ar kurią parengia, ir kurios neteisėtas atskleidimas sukeltų Rusijos Federacijos arba ES ar vienos arba daugiau jos valstybių narių įvairaus lygio saugumo interesų pažeidimą bei kuriai yra suteiktas slaptumo laipsnis.
      2.   Įslaptintos informacijos laikmenos– medžiaga, įskaitant fizikinius laukus, kurioje laikoma įslaptinta informacija simbolių, vaizdų, signalų, techninių sprendimų ir procesų forma.
      3.   Slaptumo laipsnis– žymėjimas, rodantis:
      Rusijos Federacijos ar ES arba vienos ar daugiau jos valstybių narių interesų pažeidimo, kurį gali sukelti neteisėtas įslaptintos informacijos atskleidimas, laipsnį, ir
      dėl to pagal Rusijos Federacijos ar ES įstatymus ar kitus teisės aktus būtinos apsaugos laipsnį.
      4.   Slaptumo žyma– žyma, kuria ženklinamos informacijos laikmenos ir (arba) kartu pateikiama dokumentacija, rodanti juose esančios informacijos slaptumo laipsnį.
      5.   Asmens patikimumo pažymėjimas– administracinis sprendimas, priimtas pagal Rusijos Federacijos arba ES įstatymus ar kitus teisės aktus, patvirtinantis, jog asmeniui gali būti suteikta teisė naudotis iki tam tikro lygio įslaptinta informacija.
      3 straipsnis
      1.   Taikant šį Susitarimą, ES – tai Europos Sąjungos Taryba (toliau – Taryba), Tarybos Generalinio sekretoriato generalinis sekretorius-vyriausiasis įgaliotinis ir Europos Komisija.
      2.   Taikant šį Susitarimą, Rusijos Federacijos vardu šį Susitarimą įgyvendinti įgalioti organai yra Rusijos Federacijos federalinės valdžios institucijos.
      4 straipsnis
      1.   Pagal 2–5 dalis įslaptintą informaciją viena Šalis („teikiančioji Šalis“) gali teikti kitai Šaliai („gaunančiajai Šaliai“).
      2.   Kiekviena Šalis dėl įslaptintos informacijos teikimo kitai Šaliai sprendžia kiekvienu atskiru atveju, atsižvelgdama į savo saugumo interesus ir pagal savo įstatymus ar kitus teisės aktus. Šiame Susitarime niekas negali būti laikoma įslaptintos informacijos ar tam tikrų kategorijų informacijos privalomo ar bendro pobūdžio teikimo tarp Šalių pagrindu.
      3.   Kiekviena Šalis pagal savo įstatymus ar kitus teisės aktus:

                  a)

                  užtikrina įslaptintos informacijos, kurią Šalys bendradarbiaudamos viena kitai teikia, kuria keičiasi ar kurią parengia, apsaugą;

                  b)

                  užtikrina kad nei slaptumo laipsnis, nei slaptumo žyma ar žymos, ribojančios informacijos, kurią teikiančioji Šalis yra priskyrusi įslaptintai informacijai ir kuri yra teikiama ar kuria keičiamasi pagal šį Susitarimą, nebūtų keičiamos be išankstinio tos Šalies rašytinio sutikimo, ir kad įslaptinta informacija, kuri yra teikiama ar kuria keičiamasi pagal šį Susitarimą, būtų registruojama, išsaugoma ir apsaugoma pagal tos šalies įstatymų ar kitų teisės aktų nuostatas, reglamentuojančias informacijos, turinčios lygiavertį slaptumo laipsnį ar slaptumo žymą, laikymą, pagal 6 straipsnį;

                  c)

                  įslaptintą informaciją, kuri yra teikiama ar kuria keičiamasi pagal šį Susitarimą, naudoja tik teikiančiosios Šalies nustatytais tikslais;

                  d)

                  grąžina arba sunaikina įslaptintos informacijos laikmenas, gautas iš kitos Šalies, kai tą padaryti raštu pareikalauja teikiančiosios Šalies kompetentinga institucija;

                  e)

                  neatskleidžia įslaptintos informacijos, kuri yra pateikta ar kuria pasikeista pagal šį Susitarimą, gavėjams, kurie nėra nurodyti 3 straipsnyje, be išankstinio teikiančiosios Šalies rašytinio sutikimo.

            4.   Įslaptinta informacija turi būti perduodama diplomatiniais kanalais, per pasiuntinių tarnybą ar kitomis priemonėmis, dėl kurių tarpusavyje yra susitarusios 10 straipsnyje nurodytos kompetentingos institucijos. Taikant šį Susitarimą:

                  a)

                  visa ES skirta korespondencija turi būti siunčiama Europos Sąjungos Tarybos vyriausiajam registracijos padalinio pareigūnui. Korespondenciją Tarybos vyriausiasis registracijos padalinio pareigūnas pagal 5 dalį turi perduoti valstybėms narėms ir Europos Komisijai;

                  b)

                  visa Rusijos Federacijai skirta korespondencija turi būti adresuojama Rusijos Federacijos nuolatinei misijai Europos Sąjungoje ir Europos atominės energijos bendrijoje.

            5.   Teikiančioji Šalis dėl operatyvinių priežasčių gali korespondenciją adresuoti tik tam tikriems gaunančiosios Šalies kompetentingiems pareigūnams, organams ar tarnyboms, specialiai nurodytiems kaip gavėjai, atsižvelgdama į jų kompetenciją ir laikydamasi „būtinybės žinoti“ principo. Tokia korespondencija turi būti prieinama tik pirmiau minėtiems pareigūnams, organams ar tarnyboms. Europos Sąjungai ši korespondencija turi būti perduodama per Tarybos vyriausiąjį registracijos padalinio pareigūną arba, kai tokia informacija adresuojama Europos Komisijai, – per Europos Komisijos vyriausiąjį registracijos padalinio pareigūną.
      5 straipsnis
      Kiekviena Šalis turi atitinkamai užtikrinti, kad Rusijos Federacija ir Europos Sąjunga turėtų saugumo sistemą ir saugumo priemones, įdiegtas remiantis kiekvienos iš jų atitinkamuose įstatymuose ir kituose teisės aktuose numatytais pagrindiniais principais ir būtiniausiais saugumo standartais, siekiant užtikrinti, kad įslaptintai informacijai, kuriai taikomas šis Susitarimas, būtų taikoma lygiaverčio lygio apsauga.
      6 straipsnis
      1.   Siekiant nustatyti lygiavertį Rusijos Federacijai ir Europos Sąjungai bendradarbiaujant viena kitai pateiktos, pasikeistos arba parengtos įslaptintos informacijos apsaugos lygį, remiantis atitinkamais įstatymais ar kitais teisės aktais, slaptumo laipsnio atitikmenys turi būti tokie:

                  ES

                  RUSIJOS FEDERACIJA

                  CONFIDENTIEL UE

                  СЕКРЕТНО

                  SECRET UE

                  СОВЕРШЕННО СЕКРЕТНО

            2.   Rusijos Federacijos taikoma naudojimo ribojimo žyma „ДЛЯ СЛУЖЕБНОГО ПОЛЬЗОВАНИЯ“ atitinka ES slaptumo laipsnį RESTREINT UE.
      3.   Abiejų Šalių bendradarbiaujantys subjektai susitaria dėl atitinkamo lygiaverčio saugumo laipsnio, kuris turi būti nustatytas įslaptintai informacijai, parengtai joms bendradarbiaujant, ir dėl tokios informacijos išslaptinimo arba jai taikomo slaptumo laipsnio sumažinimo.
      7 straipsnis
      1.   Teisė naudotis įslaptinta informacija bus suteikta tik tiems asmenims, kuriems minėtą informaciją žinoti būtina, kad jie galėtų įvykdyti savo oficialias pareigas, atsižvelgiant į pateikiant informaciją nurodytus tikslus.
      2.   Visų asmenų, kuriems vykdant jų oficialias pareigas yra būtina naudotis CONFIDENTIEL UE/СЕКРЕТНО arba aukštesnio laipsnio slaptumo žyma pažymėta įslaptinta informacija, kurią Šalys bendradarbiaudamos viena kitai teikia, kuria jos keičiasi arba kurią parengia jų, arba kurie dėl jų pareigų ar funkcijų gali turėti teisę ja naudotis, patikimumas yra atitinkamai patikrinamas prieš suteikiant jiems teisę naudotis tokia įslaptinta informacija.
      3.   Kiekviena Šalis užtikrina, kad patikimumo patikrinimo procedūros būtų vykdomos laikantis atitinkamų įstatymų ar kitų teisės aktų, siekiant nustatyti, ar asmens padėtis ir charakteris yra tokie, kad tam asmeniui galėtų būti suteikta teisė naudotis iki tam tikro laipsnio įslaptinta informacija.
      8 straipsnis
      10 straipsnyje nurodytos kompetentingos institucijos gali keistis atitinkamais teisės aktais, reglamentuojančiais įslaptintos informacijos apsaugą, ir bendru sutarimu viena pas kitą vykti vizito, kad surengtų savitarpio konsultacijas, kurių pagrindu galima padaryti išvadą dėl priemonių, kurių imamasi pagal šį Susitarimą, ir 10 straipsnyje nurodytų techninių priemonių veiksmingumo.
      9 straipsnis
      Šalims bendradarbiaujant viena kitai pateiktos, pasikeistos ar parengtos įslaptintos informacijos arba informacijos, gautos ją išvertus, nukopijavus ar padauginus, laikmenas gaunančioji Šalis šalia teikiančiosios Šalies jau pažymėtų slaptumo žymų pažymi savo atitinkamomis 6 straipsnyje nustatytomis slaptumo žymomis.
      10 straipsnis
      1.   Siekiant įgyvendinti šį Susitarimą ir užtikrinti, kad gaunančioji Šalis yra nustačiusi įslaptintos informacijos apsaugos ir saugumo būtinas sąlygas, 2–4 dalyse nurodytos institucijos nustato šias technines priemones:

                  —

                  raštu informuoja viena kitą apie technines priemones (įskaitant praktines įslaptintos informacijos tvarkymo, saugojimo, dauginimo, siuntimo ir naikinimo priemones), skirtas Šalims bendradarbiaujant viena kitai pateiktai, pasikeistai ar parengtai įslaptintai informacijai apsaugoti ir jos saugumui užtikrinti, ir

                  —

                  raštu patvirtina, kad techninėmis priemonėmis užtikrinamas Šalims bendradarbiaujant viena kitai pateiktos, pasikeistos ar parengtos įslaptintos informacijos abiem Šalims priimtinas apsaugos laipsnis.

            2.   Rusijos Federacijos vardu šio Susitarimo įgyvendinimo veiklą koordinuoja Rusijos Federacijos federalinė saugumo tarnyba, kuri yra atsakinga už informacijos apie Rusijos Federacijai pagal šį Susitarimą pateiktos arba su ja pasikeistos įslaptintos informacijos apsaugą ir saugumą teikimą ir techninių priemonių šiuo tikslu patvirtinimą.
      3.   Tarybos vardu Susitarimo įgyvendinimo veiklą koordinuoja Tarybos Generalinio sekretoriato saugumo tarnyba, laikydamasi Tarybos generalinio sekretoriaus nurodymų ir jo vardu, veikianti Tarybos vardu ir jai vadovaujant, kuri yra atsakinga už informacijos apie Tarybai arba Tarybos generaliniam sekretoriatui pagal šį Susitarimą pateiktos arba su ja pasikeistos įslaptintos informacijos apsaugą ir saugumą teikimą ir techninių priemonių šiuo tikslu patvirtinimą.
      4.   Europos Komisijos vardu Susitarimo įgyvendinimo veiklą koordinuoja Europos Komisijos saugumo direktoratas, vadovaujant už saugumo reikalus atsakingam Komisijos nariui, kuris yra atsakingas už informacijos apie Europos Komisijai pagal šį Susitarimą pateiktos arba su ja pasikeistos įslaptintos informacijos apsaugą ir saugumą teikimą ir techninių priemonių šiuo tikslu patvirtinimą.
      11 straipsnis
      1.   10 straipsnyje nurodyta bet kurios Šalies kompetentinga institucija nedelsdama informuoja kitos Šalies kompetentingą instituciją apie visus įrodytus ar įtariamus tos Šalies pateiktos įslaptintos informacijos neleistino atskleidimo ar praradimo atvejus ir atlieka tyrimą bei praneša kitai Šaliai šio tyrimo rezultatus.
      2.   10 straipsnyje nurodytos Šalių kompetentingos institucijos kiekvienu atskiru atveju, atsižvelgdamos į abiejų Šalių įstatymus ir kitus teisės aktus, nustato tvarką, kaip nustatyti proporcingus korekcinius veiksmus ar priemones, kurių reikia imtis atsižvelgiant į pasekmes ar padarytą žalą.
      3.   Kiekviena Šalis imasi visų tinkamų priemonių pagal taikomus įstatymus ir kitus teisės aktus tais atvejais, kai asmuo yra atsakingas už įslaptintos informacijos slaptumo reikalavimų pažeidimą. Šiuo atveju naudojamos priemonės gali būtų bylos atitinkamam asmeniui iškėlimas, įskaitant baudžiamosios bylos galimybę, pagal taikomus įstatymus ir kitus teisės aktus.
      12 straipsnis
      Kiekviena Šalis padengia savo patirtas išlaidas, kurias ji patiria taikant įslaptintos informacijos apsaugos pagal šį Susitarimą priemones.
      13 straipsnis
      Šis Susitarimas nekliudo Šalims sudaryti kitų susitarimų, susijusių su šiuo Susitarimu reglamentuojamos įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
      14 straipsnis
      Visi Šalių nesutarimai, kylantys aiškinant ar taikant šį Susitarimą, sprendžiami Šalių derybomis. Tokių derybų metu Šalys toliau vykdo savo įsipareigojimus pagal šį Susitarimą.
      15 straipsnis
      1.   Šis Susitarimas įsigalioja pirmą mėnesio dieną po to, kai Šalys praneša apie šio Susitarimo įsigaliojimui būtinų vidaus procedūrų užbaigimą.
      2.   Kiekviena Šalis gali prašyti surengti konsultacijas galimiems šio Susitarimo pakeitimams apsvarstyti.
      3.   Visi šio Susitarimo pakeitimai daromi tik raštu ir bendru Šalių sutarimu. Susitarimas įsigalioja 1 dalyje numatytomis sąlygomis.
      16 straipsnis
      Šį Susitarimą viena Šalis gali denonsuoti pateikdama kitai Šaliai raštišką denonsavimo pranešimą. Toks denonsavimas įsigalioja praėjus šešiems mėnesiams po to, kai kita Šalis gavo pranešimą. Nepaisant tokio denonsavimo, toliau galioja įsipareigojimai dėl visos pagal šį Susitarimą pateiktos arba pasikeistos įslaptintos informacijos apsaugos pagal jame nustatytas nuostatas.

         TAI PATVIRTINDAMI, toliau nurodyti tinkamai įgalioti asmenys pasirašė šį Susitarimą.
         Priimta Rostove prie Dono du tūkstančiai dešimtais metais dviem egzemplioriais, iš kurių kiekvienas yra rusų ir anglų kalbomis.

               Rusijos Federacijos Vyriausybės vardu

               Europos Sąjungos vardu